b"\n_START_ARTICLE_\nStereotipas\n_START_PARAGRAPH_\nStereotipas (i\xc5\xa1 gr. \xcf\x83\xcf\x84\xce\xb5\xcf\x81\xce\xb5\xcf\x8c\xcf\x82, stere\xc3\xb3s 'tvirtas, kietas, standus, erdvinis' + gr. \xcf\x84\xcf\x8d\xcf\x80\xce\xbf\xcf\x82, t\xc3\xbdpos '-ingas') \xe2\x80\x93 daikto arba asmens ypatybi\xc5\xb3 visuma, kuria nusakomos tipin\xc4\x97s objekto savyb\xc4\x97s._NEWLINE_Stereotipai artimi kli\xc5\xa1\xc4\x97ms bei \xc5\xa1ablonams, kai paprastumo d\xc4\x97lei jie taikomi daugelio pana\xc5\xa1i\xc5\xb3 objekt\xc5\xb3 atveju, ignoruojant tuose objektuose esan\xc4\x8dius skirtumus ir j\xc5\xb3 individualum\xc4\x85._NEWLINE_Stereotipai palengvina \xc5\xbemogui santykius ir elgsen\xc4\x85, bet nepaiso asmens individualumo bei unikalumo. Tod\xc4\x97l komunikacijos procese jie da\xc5\xbenai trukdo, kadangi tam tikros savyb\xc4\x97s yra klaidingai priskiriamos asmenims, kurie tokiomis savyb\xc4\x97mis nepasi\xc5\xbeymi.\n_START_SECTION_\nPavyzd\xc5\xbeiai\n_START_PARAGRAPH_\nPavyzd\xc5\xbeiai gal\xc4\x97t\xc5\xb3 b\xc5\xabti nusistatymai tautyb\xc4\x97s, zodiako \xc5\xbeenkl\xc5\xb3, plauk\xc5\xb3 spalvos, profesijos, lyties, istorinio laikotarpio at\xc5\xbevilgiu._NEWLINE_Kult\xc5\xabros antropologas Virginijus Savukynas parod\xc4\x97, jog tautinis identitetas yra tampriai susij\xc4\x99s su tuo, kaip \xc4\xafsivaizduojamas \xe2\x80\x9ekitas\xe2\x80\x9c - tautin\xc4\x97s, religin\xc4\x97s ma\xc5\xbeumos ir t. t. Jis parod\xc4\x97, kad lenko \xc4\xafsivaizdavimas, jo stereotipai yra tampriai susij\xc4\x99s su lietuvi\xc5\xb3 tautinio identiteto formavimusi. Dar XIX a. viduryje lenkai buvo \xc4\xafsivaizduojami kaip lietuvi\xc5\xb3 broliai, egzistavo tegiamas nusiteikimas j\xc5\xb3 at\xc5\xbevilgiu. Ta\xc4\x8diau jau XIX a. pabaigoje atsiranda neigiamas lenko stereotipas. Tai susij\xc4\x99 lietuvi\xc5\xb3 nacionalizmu ir noru atsiriboti nuo visko, kas buvo lenki\xc5\xa1ka. Kaip teigia V. Savukynas, XIX a. suformuoti neigiami stereotipai i\xc5\xa1liko iki \xc5\xa1i\xc5\xb3 dien\xc5\xb3."